CELEX: C2005/115/23
Language: et
Date: 2005-05-14 00:00:00
Title: Kohtuasi C-110/05: Euroopa Ühenduste Komisjoni 4. märtsi 2005. aasta hagi Itaalia Vabariigi vastu

14.5.2005   
            
            
               ET
            
            
               Euroopa Liidu Teataja
            
            
               C 115/12
            
         Euroopa Ühenduste Komisjoni 4. märtsi 2005. aasta hagi Itaalia Vabariigi vastu
   (Kohtuasi C-110/05)
   (2005/C 115/23)
   Kohtumenetluse keel: itaalia
   Euroopa Ühenduste Komisjon esitas 4. märtsil 2005 Euroopa Ühenduste Kohtule hagi Itaalia Vabariigi vastu. Hageja esindajad on D. Recchia ja F. Amato, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               tuvastada, et järelhaagiste mootorsõidukitega vedamise keelamise tõttu on Itaalia Vabariik rikkunud EÜ asutamislepingu punktis 28 sätestatud kohustusi;
            
         
               2)
            
            
               jätta kohtukulud Itaalia Vabariigi kanda.
            
         Õiguslikud alused ja peamised argumendid
   Codice della strada (liiklusseadus) § 56 kohaselt on Itaalias keelatud vedada järelhaagiseid muude mootorsõidukitega peale traktori.
   Komisjoni arvates on ilmselge, et Itaalias takistatakse sellise keeluga teistes liikmesriikides, kus nimetatud keeldu ei ole, seaduslikult toodetud ja müüdud järelhaagiste kasutamist ning takistatakse nende importi ja müüki Itaalias.
   Seetõttu on komisjon seisukohal, et Itaalia Vabariik on rikkunud EÜ asutamislepingu artiklist 28 tulenevaid kohustusi.